คือเราฉีดยาคุมแบบ3เดือน พึ่งฉีดเข็มที่2ค่ะ เมื่อวันที่3กับวันที่7/1/61 มีอะไรกะแฟนในวันตกไข่ปล่อยในเช้าวันที่7มีเลือดออกเหมือนมาเมนแต่มากะปิกะปอยค่ะจนถึงวันนี้และมีอาการปวดหัว เวียนหัว จะอ้วกแต่ไม่อ้วก หงุดหงิดสามีทักถามคือจะโกรธ อยากกินโน้นกินนี้ค่ะ แล้วก้ออยากจะนอนทั้งวัน
สวัสดีค่ะ ยาฉีดคุมกำเนิดหากฉีดได้อย่างถูกต้อง จะป้องกันการตั้งครรภ์ได้มากกว่า 99% หรือมีโอกาาสเกิดการตั้งครรภ์ได้ประมาณ 2 คน ใน 1,000 คน แต่หากฉีดไม่ถูกต้อง เช่น ไม่ได้ฉีดเข้าชั้นกล้ามเนื้อ มีการไปนวดคลึงบริเวณที่ฉีด เลยกำหนดฉีดยาไปหลายวัน เป็นต้น อาจทำให้ประสิทธิภาพลดลงได้ดังนั้น แม้จะฉีดยา ก็มีโอกาสที่จะตั้งครรภ์ได้ค่ะ แต่ก็ถือว่าน้อยมากมากสำหรับอาการเลือดออกกะปริดกะปรอย ปวดหัว เวียนหัว คลื่นไส้ หงุดหงิด อ่อนเพลีย ดังกล่าวนั้น อาจเป็นผลข้างเคียงของยาฉีดคุมกำเนิดได้ค่ะอันดับแรก อาจลองตรวจหาการตั้งครรภ์ดูค่ะ หากตรวจไม่พบ ก็น่าจะเป็นผลข้างเคียงของยาฉีดคุมกำเนิดได้ค่ะ ซึ่งโดยปกติอาการจะค่อยน้อยลงเมื่อเวลาผ่านไปซักระยะ หรือฉีดมาหลายเข็ม แต่หากอาการต่างๆ ดังกล่าวเป็นมาก อาจพิจารณาเปลี่ยนวิธีคุมกำเนิดค่ะ